കഴകത്തിന്റെ നടത്തിപ്പിനു വേണ്ടുന്ന ചെലവ്‌ കരം‌ പിരിച്ചെടുക്കുകയാണു ചെയ്യുന്നത്‌. കഴകത്തിനു കീഴിലുള്ള സമുദായാം‌ഗങ്ങളിൽ‌ നിന്നും‌ ഇങ്ങനെ പിരിച്ചെടുക്കുന്ന കരത്തെ കൂട്ട്വായി എടുക്കുക എന്നാണു പറയുന്നത്‌. ശാലിയ സമുദായക്കാർ‌ ഇതിനെ കാൽ‌വര എന്നാണു പറയുക. ഇതു മാസത്തിലൊരിക്കലോ വർഷത്തിലൊരിക്കലോ ആയി നൽ‌കിയാൽ‌ മതിയാവും‌. കൂടാതെ ഉത്സവകാലത്ത്‌ ഓരോ കുടും‌ബവും‌ പിരിവു നൽ‌കേണ്ടതുണ്ട്‌. പൊതുവേ മരുമക്കത്തായ രീതിയാണ്‌ കഴകങ്ങൾഇൽ‌ അനുവർത്തിക്കുന്നതെങ്കിലും‌ മക്കത്തായ രീതിയും‌ ചിലയിറ്റങ്ങളിൽ‌ കണ്ടു വരുന്നുണ്ട്‌. കഴകങ്ങളിൽ‌‌ പ്രധാനി അന്തിത്തിരിയനാണ്‌. വിവിധ തറവാടുകളിലെ മൂത്ത വ്യക്തിയെയാണ്‌ കാരണവർ‌ എന്നു വിളിക്കുന്നത്‌. ഓരോ പ്രദേശത്തു നിന്നും‌ തെരഞ്ഞെടുക്കുന്നവർ‌ തൊണ്ടച്ചന്മാരുടേയോ (വയനാട്ടുകുലവൻ) പരദേവതയുടേയോ(വിഷ്ണുമൂർത്തി) വെളിച്ചപ്പാടുകൾ‌ ആവുന്നു. ഇങ്ങനെ 'ആചാരം‌കൊണ്ടവർ‌' ഉത്സവവേളകളിൽ‌ തിരുവായുധവുമേന്തി നർ‌ത്തനം‌ ചെയ്യുന്നു. ക്ഷേത്രങ്ങളിലേയും‌ കഴകങ്ങളിലേയും‌ പൂജാവിധികൾ‌ വ്യത്യസ്തങ്ങളാണ്‌. ഉണക്കലരി, അവിൽ‌, മലർ‌, കർപ്പൂരം‌ തണ്ണിലമൃത്‌ തുടങ്ങിയ ദ്രവ്യങ്ങളാണു പൂജയ്‌ക്കുപയോഗിക്കുക. സക്രമം‌, പൂരം‌, വിഷു, പുത്തരി, പെരുങ്കളിയാട്ടം‌ പോലുള്ള വിശേഷദിവസങ്ങളിലും‌ എല്ലാമാസത്തേയും‌ ആദ്യചൊവ്വാഴ്‌ചകളിലും‌ മാത്രമേ കഴകത്തിൽ‌ നട തുറക്കാറുള്ളൂ.
പണ്ട്‌ പെണ്ണുകാണൽ‌ ചടങ്ങു നടക്കുന്നതും അങ്കം‌ കുറിക്കലും‌ കുടിപ്പക തീർക്കലും‌ ഊരുവിലക്കലും‌ ഭ്രഷ്‌ടുകല്പിക്കലുമൊക്കെ കഴകപരിസരത്തു വെച്ചായിരുന്നു. തീയ്യർ‌, മണിയാണി, നായർ, ശാലിയർ‌, ആശാരി, തട്ടാൻ‌, മുകയർ‌, കുശവൻ‌, അരയൻ‌, ധീവരൻ‌, ചക്ലിയർ‌, പുലയർ‌, കൊറഗർ‌ തുടങ്ങിയവർക്കൊക്കെ കഴകങ്ങളോ കഴകസമാനമായ പ്രസ്ഥാനങ്ങളോ ഉണ്ട്‌.

പ്രധാന കഴകങ്ങൾ‌
പ്രാധാന്യം‌
ഘടന
നടത്തിപ്പ്‌